Diari Oficial de la Generalitat Valenciana


Sumari del DOGV 2626, del 15-11-1995 (1995/836729)

ORDRE de 2 de novembre de 1995, de la Conselleria d'Agricultura i Medi Ambient, per la qual s'estableixen ajudes per a pal·liar els danys produïts per la pedra durant els mesos d'agost i setembre de 1995.
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/11/02/(2)/dof/vci/html**

### Dades del document

Número de DOGV
:   2626

Data del DOGV
:   15-11-1995

Secció del DOGV
:   DISPOSICIONS GENERALS

Número del document
:   1995/836729


Data del document
:   02-11-1995

Organisme emissor
:   Conselleria d'Agricultura i Medi Ambient

Tipus de document
:   Ordre

ORDRE de 2 de novembre de 1995, de la Conselleria d'Agricultura i Medi Ambient, per la qual s'estableixen ajudes per a pal·liar els danys produïts per la pedra durant els mesos d'agost i setembre de 1995.   
En els mesos d'agost i setembre passats una sèrie de tempestes amb pluja i pedra va afectar greument algunes comarques de la Comunitat Valenciana.  
El fenomen meteorològic, que va causar destrosses en cases, en infrastructures i en l'agricultura, amb destrucció de collites, va afectar també els cítrics i els fruiters amb trencament de troncs i rames d'una gravetat tal que en molts casos els arbres van perdre del tot la capacitat productiva.  
La Conselleria d'Agricultura i Medi Ambient, tenint en compte que els danys no són assegurables, ha decidit establir mesures d'ajuda econòmica que pal·lien, tant com siga possible, els greus efectes produïts, i permeten la recuperació econòmica de les explotacions afectades. Per això,  
ORDENE  
Article primer  
La Conselleria d'Agricultura i Medi Ambient concedirà ajudes econòmiques als titulars d'explotacions agrícoles situades en el territori de la Comunitat Valenciana que hagen quedat greument afectades per les tempestes d'agost i setembre de 1995.  
Article segon  
Les ajudes econòmiques tenen l'objectiu de concedir una subvenció per la compra de productes fungicides i cicatritzadors autoritzats en el cultiu i utilitzats en els tractaments que es duguen a terme per a prevenir la possible via d'entrada d'infeccions en les plantacions.  
Article tercer  
L'import global màxim de les subvencions per a la compra de productes fungicides i cicatritzadors serà de 25 milions de pessetes, amb càrrec a l'aplicació pressupostària 26.25.27.692.46.4, línia «Ajudes per danys meteorològics», codi 1698.  
Article quart  
Les sol·licituds d'ajuda es presentaran en impresos que facilitarà la Conselleria d'Agricultura i Medi Ambient i es podran presentar en les oficines comarcals de la conselleria o en la forma que estableix l'article 38 de la Llei 30/92, en el termini de 15 dies des de la data de publicació d'aquesta ordre, adjuntant-hi les factures acreditatives del pagament del producte, el document acreditatiu de la titularitat de l'explotació i de l'informe de l'oficina comarcal en què es justifique la gravetat dels danys.  
Article cinquè  
Els imports màxims de subvenció que es concediran per la compra de productes fungicides i cicatritzadors seran els següents:  
Cultiu Pessetes/hectàrea  
Cítrics 7.000  
Fruiters i ametlers 3.000  
Oliveres 1.500  
Article sisè  
Es delega en els directors territorials les resolucions de concessió i pagament de les ajudes, després de les comprovacions oportunes.  
Article setè  
Quan els directors territorials de la Conselleria hagen rebut les sol·licituds, comunicaran al director general de Producció Agrària i Pesca el muntant total de les ajudes sol·licitades; d'acord amb això el director general determinarà si és procedent o no el prorrateig i, si fóra procedent, comunicarà als serveis territorials el percentatge corresponent de reducció.  
Si en el termini de dos mesos, comptadors des de la data final de presentació de sol·licituds no se'n dicta una resolució expressa, es considerarà desestimada.  
DISPOSICIONS FINALS  
Primera  
Es faculta el director general de Producció Agrària i Pesca perquè dicte les instruccions necessàries per a desplegar aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 2 de novembre de 1995  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ


Còpia Permalink ELI